ПРОТОКОЛ № 9
от заседание на Комисия по правни въпроси 
на Висшия съдебен съвет,
проведено на 25 февруари 2013 г.

Днес, 25 февруари 2013 г., понеделник от 15.00 ч. в сградата на Висшия съдебен съвет, се проведе заседание на Комисията по правни въпроси на ВСС в състав: 
     	                ПРЕДСЕДАТЕЛ:     	ЮЛИАНА КОЛЕВА
											
					    ЧЛЕНОВЕ:	ЮЛИЯ КОВАЧЕВА
							СВЕТЛА ПЕТКОВА
							НЕЗАБРАВКА СТОЕВА
							КАРОЛИНА НЕДЕЛЧЕВА
ОТСЪСТВАЛИ: Няма

На заседанието присъстваха от администрацията на ВСС: Саша Харитонова –  директор дирекция “Правна”.

По внесената допълнителна точка и на основание последвалите разисквания по дневния ред

КОМИСИЯТА ПО ПРАВНИ ВЪПРОСИ
Р Е Ш И:

Включва в дневния ред следната допълнителна точка:
- Писмо от Красимир Стефанов – изпълнителен директор на НАП във връзка с решение на комисията от 28.01.2013 г. за предоставяне на информация, за броя на изпълнителните листове, постъпили от органи на съдебната власт, засягащи частни вземания (разноски) и размера на сумите по тях.  

	По дневния ред

1.ОТНОСНО: Проект на Правила за определяне и изплащане на суми за облекло на магистрати, държавни съдебни изпълнители, съдии по вписванията и съдебни служители в органите на съдебната власт.  

КОМИСИЯТА ПО ПРАВНИ ВЪПРОСИ
Р Е Ш И:
	
Предложеният проект на Правила да се обсъди на съвместното заседание с комисия „Бюджет и финанси”, което ще се проведе на 27.02.2013 г.

2.ОТНОСНО: Извлечение от протокол № 9 от заседание на Комисията по предложенията и атестирането към ВСС, проведено на 12.03.2013 г., с което препраща за становище, решения свързани с атестирането и повишаването на магистрати (т.4.1 - 4.4.).

След гласуване и при резултат: 1 /един/ глас “против”,

КОМИСИЯТА ПО ПРАВНИ ВЪПРОСИ
Р Е Ш И:

	2.1. Въздържа се да подкрепи приемането на принципни решения по поставените от Комисията по предложенията и атестирането към ВСС въпроси, тъй като предложените решения не намират опора в разпоредбите на ЗСВ. 
	2.2. Решението на комисията да се изпрати на Комисия по предложенията и атестирането към ВСС.

3.ОТНОСНО: Искане от сдружение „България на гражданите” във връзка с Правила за определяне на реда за откриване на набирателни сметки, набиране, използване и отчитане на чужди средства в лева и валута в органите на съдебната власт, приети с решение на Висшия съдебен съвет по протокол № 27/1.07.2009 г., т. 21. 
Приложение: Искане № 97-00-062/18.02.2013 г., извлечение от протокол № 9/20.02.2013 г. на КБФ, решение на ВСС, правила. 

КОМИСИЯТА ПО ПРАВНИ ВЪПРОСИ
Р Е Ш И:

3.1. Текстовете в Правилата за определяне на реда за откриване на набирателни сметки, набиране, използване и отчитане на чужди средства в лева и валута в органите на съдебната власт, следва да се съобразят с разпоредбата на чл. 82 от ГПК, както по отношение на терминологията, така и с началната дата, от която започва да тече давностният срок.
3.2. Решението на комисията да се изпрати на сдружение „България на гражданите” и комисия „Бюджет и финанси”.

4.ОТНОСНО: Молба от Димитрийка Шикирова – вещо лице при Окръжен съд – Пловдив и Окръжен съд – Пазарджик. 
Приложение: Молба № 96-00-042/15.02.2013 г. 

КОМИСИЯТА ПО ПРАВНИ ВЪПРОСИ
Р Е Ш И:

Възлага на експертните сътрудници да изготвят отговор.

5.ОТНОСНО: Становище от Окръжен съд – Благоевград по проекта на Процедурни правила за избор на административни ръководители на органите на съдебната власт по чл. 167, ал. 1, т. 2 – 4 от ЗСВ.
Приложение: Писмо № 91-00-027/19.02.2013 г.

КОМИСИЯТА ПО ПРАВНИ ВЪПРОСИ
Р Е Ш И:

Становището от Окръжен съд – Благоевград е изпратено след срока за обсъждане, поради което го оставя без разглеждане.

	Допълнителна точка

1.ОТНОСНО: Писмо от Красимир Стефанов – изпълнителен директор на НАП във връзка с решение на комисията от 28.01.2013 г. за предоставяне на информация, за броя на изпълнителните листове, постъпили от органи на съдебната власт, засягащи частни вземания (разноски) и размера на сумите по тях.  
Приложение: Писмо № 97-00-043/22.02.2013 г.

КОМИСИЯТА ПО ПРАВНИ ВЪПРОСИ
Р Е Ш И:

Предоставената от НАП информация, ще бъде разгледана на съвместното заседание с комисия „Бюджет и финанси” към ВСС, което ще се проведе на 27.02.2013 г. 

25.02.2013 г. 		                       ПРЕДСЕДАТЕЛ:/п/
		     
                  ЮЛИАНА КОЛЕВА